kardosdrur/scandi-wiki huggingface dataset:
Kvinnherad

Kvinnherad er en kommune i Vestland fylke i Norge. Den har Hardangerfjorden og Husnesfjorden mod vest og Skånevikfjorden mod syd. Et lille hjørne af Kvinnherad ligger på vestsiden af fjorden, og grænser der til Kvam og Fusa kommuner. Øst for fjorden grænser den til Jondal og Ullensvang i nord, og Odda og Etne i øst. på den anden side af fjorden ligger Vindafjord, Stord og Tysnes kommuner.

Halsnøy er den mest folkerige ø i kommunen. Den er den mest folkerige ø på Vestlandet uden fastlandsforbindelse. I august 2005 blev der begyndt sprængning af en tunnel mellem Halsnøy og fastlandet. På Husnes ligger SØRAL (Sør-Norge Aluminium A/S) som er en stor arbejdsplads i kommunen. I Ølve og på Seimsfoss ligger Umoe Schat Harding A/S som er en af verdens førende producenter af redningsbåde til skibe. Kvinnherad er en stor landbrugskommune, især har man husdyrhold.

Halsnøy Kloster havde en central betydning for Sunnhordland i middelalderen.

Der udgives to lokalaviser, Grenda (Rosendal) og Kvinnheringen (Husnes).

Se også 

 Blådalsvatnet
 Kvinnheradsfjorden
 Maurangerfjorden
 Furebergfossen
 Mannsvatnet
 Englafjell
 Ulvanåso
 Melderskin

Eksterne henvisninger 

 Kvinnheringen – Den største lokalavis i kommunen med kontor i Husnes

Kommuner i Vestland
Kommuner i det tidligere Hordaland fylke
Johannes Bugenhagen

Johannes Bugenhagen, også kaldet Doktor Pomeranus (født 24. juni 1485 i Wollin, Pommern, Tyskland, død 20. april 1558 i Wittenberg) var en af Martin Luthers medarbejdere og spillede en ledende rolle ved organiseringen af de lutherske kirker i flere tyske byer og fyrstedømmer, i Pommern og i Danmark. Hans kontakt med Danmark indebar at han også havde væsentlig indflydelse på lutherdommens tidlige udvikling i Norge.

Bugenhagen kom fra Wittenberg til København i juli 1537 og blev i Danmark i to år.
Han skulle hjælpe med genoprettelsen af Københavns Universitet , reformationens fuldendelse og kongens og dronningens kroning 12. august 1537 – Christian 3. og dronning Dorothea. Desuden indsatte han lutherske biskopper, superintendenter, september samme år. Han havde også en afgørende indflydelse på udarbejdelsen af en luthersk kirkeordinans eller kirkeforfatning, en samling kirkelige lovtekster, som strukturerede det nye kirkeliv i Danmark og Norge.

Litteratur 
 Johannes Bugenhagen: Sendebrev til Den danske Kirke. Sabro: Jørgen Glenthøj, 1986. 19 sider. DK5=20.8
Johannes Bugenhagens sendebrev til de danske superintendanter, skrevet kort før hans afrejse fra Danmark, efter at han i to år havde været hovedmanden bag kirkeordinantsen af 2. september 1537. Oversat fra latin. Udgivet i anledning af 450-året for reformationen i Danmark 30. oktober 1536. Originalmanuskript: 1539.

 Kirkeordinansen 1537/39 : Det danske Udkast til Kirkeordinansen (1537), Ordinatio Ecclesiastica Regnorum Daniæ et Norwegiæ et Ducatuum Sleswicensis Holtsatiæ etc. (1537), Den danske Kirkeordinans (1539). Tekstudgave med indledning og noter ved Martin Schwarz Lausten. Forlag: Akademisk. 1989. 270 sider. Bidrag på dansk og latin. DK5=20.8. 

 Martin Schwarz Lausten: Johann Bugenhagen – Luthersk reformator i Tyskland og i Danmark, Anis, 2011. .

 Martin Schwarz Lausten: Christian d. 3. og kirken (1537-1559). Nr. 1 i serien Studier i den danske reformationskirke. Akademisk Forlag, 1987. 246 sider. DK5=27.62. 
Om reformationskongen Christian d. 3's (1503-1559) overvejelser om forholdet mellem stat og kirke, og om den fremgangsmåde man fulgte, da den nye lutherske kirke skulle organiseres og administreres.

 H.F. Rørdam: "Om Superintendenternes Stilling efter Reformationen", i: Kirkehistoriske Samlinger, 2. række, I, København 1857-1859, s. 350-351.

Eksterne henvisninger 

Teologer fra Tyskland
Præster fra Tyskland
Tyskere i 1400-tallet
Tyskere i 1500-tallet
Reformatorer
213 (band)

213 var en amerikansk hip hop gruppe fra Long Beach, Californien bestående af Snoop Dogg, Warren G og Nate Dogg. Navnet "213" kommer fra Los Angeles' originale telefonområdekode.

Deres første optræden på et kommercielt album var "Deeez Nuuuts", fra Dr. Dre's multi-platin solodebutalbum The Chronic. Hvert medlem har haft biroller i sangen, med Warren G, Snoop Dogg, og Nate Dogg som i hhv. introen, omkvædet, og slutningen. Deres gennembrud var det mindre kendte hit "Ain't No Fun (If the Homies Can't Have None)" fra Snoop Dogg's solo debut Doggystyle, som også var featuring Kurupt fra Tha Dogg Pound.

I 2004 udgav de The Hard Way, som toppede som nr. 4 på den amerikanske Billboard 200-hitliste. Den var med singlerne, "Groupie Luv" og "So Fly".

Den 15. marts, 2011, døde Nate Dogg i Long Beach, Californien, fra komplikationer af flere slagtilfælde.

Diskografi 
 2004 The Hard Way

Andre optrædener

Kilder 

Crips
Snoop Dogg
Musikere fra TVT Records
Hiphopgrupper fra USA
Vestkystshiphop
Los Angeles
Klytaimnestra

Klytaimnestra  (eller Klytaimestra ) var kongedatter af Tyndareos og Leda. Hun er søster til den skønne Helena, der senere blev bortført af Paris, hvilket førte til den trojanske krig. Klytaimnestra var gift med Agamemnon, konge over det græske rige Mykene el. Argos, og bliver ifølge legenderne på en eller anden måde involveret i Agamemnons død.

Kilder og henvisninger 

Personer i græsk mytologi
Bitumen

Bitumen er et sort-brunt termoplastisk stof, som fremkommer som et restprodukt ved raffinering af råolie (jordolie). Bitumen er en naturlig del af de fleste råolier, hvor den findes opløst i de lettere olier. Bitumen er i hovedsagen en blanding af højmolekylære kulbrinter, som normalt opdeles i asfalténer, asfaltharpikser og asfaltolier. Naturasfalt (naturligt opstået bitumen) forekommer nogle få steder, hvor jordolien er trængt op til jordoverfladen, og de lette olier er fordampet. De bedst kendte naturasfalter er Trinidadasfalt og Gilsonite.

Destilleret bitumen 
Oliebitumen (jordoliebitumen) udvindes fra råolie ved afdestillering af de lettere olier, som oparbejdes til forskellige jordoliedestillater. Det resterende produkt benævnes destilleret bitumen eller "straight run bitumen", som kan være af forskellig konsistens. De hårdeste, vakuumdestillerede bituminer kaldes højvakuumbitumen (HVB). For destilleret bitumen er der et ret lille temperaturinterval mellem brudpunkt og blødgøringspunkt. Dette interval kan øges ved at oxidere bitumen, det vil sige at blæse luft igennem meget varm bitumen. Herved fås oxideret (blæst) bitumen. Bitumens sammensætning er afhængig af råolie, destillation og oxidation. Stabiliteten kan bedømmes efter flere metoder. For eksempel kan foreneligheden (kompatibiliteten) mellem to bituminer måles ved oliensis-test.

Modificeret bitumen 
Modificeret bitumen er en fællesbetegnelse for bitumen, hvis egenskaber er ændret ved tilsætning af organiske stoffer. Bitumen tilsat elastomer eller plastmateriale, der radikalt ændrer bitumenens temperaturfølsomhed og egenskaber, betegnes på følgende måder:

 Elastomerbitumen er bitumen tilsat en termoplastisk elastomer, som f.eks. SBS = Styren-Butadien-Styrencopolymer. Elastomerbitumen har overvejende elastiske egenskaber. SBS-bitumen har specielt gode kuldetekniske egenskaber.
 Plastomerbitumen er bitumen tilsat termoplast som f.eks. APP = Ataktisk Polypropylen. Plastomerbitumen er termoplastisk uden elastiske egenskaber. APP-bitumen har specielt gode varmetekniske egenskaber.
 Polymerbitumen er et fællesudtryk for elastomerbitumen og plastomerbitumen. SBS-polymerbitumen indeholder normalt 12-15% SBS. APP-polymerbitumen indeholder tilsvarende normalt 25-30% APP.

Referencer

Se også 
 Asfalt

Kilde 
 Bitumen – Icopals produktbeskrivelse

Materialer
Amorfe stoffer
Kamtrup

Kamtrup (tysk: Kamtrup) ligger i Sønderjylland og er en bebyggelse i Sønder Hygum Sogn, Vejen Kommune. Landsbyen hører til Region Syddanmark. Bebyggelsen består af 5 ejendomme på Kamtrup Skolevej. Tre af disse er mindre gårde med jordtilliggende på 6 til 20 Ha. En af ejendommene var områdets første skole, Kamtrup Skole, der var i brug fra 1743 til 1860.

Imellem Fæsted og Kamtrup Skole fandtes indtil ca. 1850 en mindre bebyggelse, der kaldtes for Kamtrup Huse. Den blev efter sigende nedrevet efter en brand.

I 1929 blev der ved Kamtrup Skole bygget en villa, der i dag kaldes for "Kamtrup Slot". 

Lokaliteter i Sønderjylland (under den danske stat)
Lokaliteter i Vejen Kommune
Lindås

Lindås er en tidligere kommune i  det daværende Hordaland nu Vestland fylke, i Norge. Den grænsede i nord til Masfjorden og Modalen, og i vest til Radøy og Austrheim. Over fjorden eller trange sunde omgives Lindås også af kommunerne Gulen i nord, Vaksdal og Osterøy i øst, Bergen i syd, og Meland i vest. Lindås har broforbindelse mod Bergen via Hagelsundbroen og Nordhordlandsbroen, og til Meland af via Hagelsundbroen og Krossnessundet bro. Dele a f det store olieindustrianlæg Mongstad ligger i Lindås Kommune.

Kommunereformen 
I forbindelse med kommunereformen er det vedtaget at  Radøy lægges sammen med Meland og Lindås. I et fælles kommunestyremøde for Meland, Lindås og Radøy 22. juni 2017 blev det vedtaget at den nye storkommune, som bliver en realitet fra 1. januar 2020, skal hedde Alver. Den nye kommunen vil få rundt  indbyggere og blive den 33. største målt i indbyggertal i Norge.

Eksterne kilder/henvisninger 

 Lindås på snl.no

Kommuner i det tidligere Hordaland fylke
 
Tidligere kommuner i Norge
Alver
Lasse Budtz

Lasse Johan Albert Bayer Budtz f. Johan Albert Bayer Budtz (født 16. juni 1926 i København, død 28. april 2006) var en dansk journalist og socialdemokratisk politiker. Budtz var en søn af Karen Marie og Ejnar Budtz.

Han begyndte som journalist på Københavns Amts Avis og arbejdede ved forskellige dagblade som fastansat eller freelancer. I 1965 blev han kendt i offentligheden, da han blev fastansat som udenrigsjournalist og politisk kommentator i Danmarks Radio.

Som politiker beskæftigede Lasse Budtz sig især med udenrigs- og forsvarspolitik og han var hovedarkitekten bag den såkaldte fodnotepolitik, der fra 1982 til 1988 gav gentagne politiske brydninger mellem den konservative Poul Schlüters regeringer og især Socialdemokraterne. I Bent Jensens bog "Ulve, får og vogtere"  om den kolde krig, fremgår det, at Lasse Budtz i fodnoteperioden i 1980'erne plejede nær omgang med repræsentanter fra flere kommunistiske lande, herunder især DDR og Sovjetunionen. Det fremgår også, at Lasse Budtz i sine erindringer har talt usandt om sine østkontakter.

Lasse Budtz beklædte bl.a. følgende poster:
 Formand for Socialdemokratiets udenrigsudvalg 1969-73 og igen fra 1979.
 Fra 1978 formand for den danske delegation til Europarådets Parlamentariske forsamling.
 Formand for Folketingets FN-gruppe fra 1977.
 Landsformand for Den Danske Europabevægelse fra 1979 til 1982.
 Formand for Folketingets Kulturudvalg fra 1978 til 1982.

Ved flere lejligheder var han delegeret ved FN's generalforsamlinger.

Han var redaktør på og forfatter til flere bøger og pjecer om bl.a. udenrigsforhold.
Forfattede bogen “Amerika - drøm eller mareridt” 1996

Kilder 

kilde til forfatterskab: lexi.dk politiken

Eksterne henvisninger 
 

Tidligere folketingsmedlemmer fra Socialdemokraterne
Ansatte i DR
Folketingsmedlemmer i 1970'erne
Folketingsmedlemmer i 1980'erne
Journalister fra Danmark
Foreningsformænd fra Danmark
Personer fra København
Allégade

Allégade har flere betydninger:

 Allégade (Frederiksberg) – en gade på Frederiksberg.
 Allégade (Odense) – en gade i Odense.
Hellsing

er en manga tegneserie der er tegnet og fortalt af Kouta Hirano. Bøgerne handler om zombier og vampyrer. Hovedpersonenerne hedder Alucard, som selv er vampyr, og Integra Hellsing som er overhoved for Hellsing-klanen og -organisationen.
Alucard er en slags ”skadedyrsbekæmper”, skadedyrene er vampyrer, zombier og nazister. Han er Hellsings bedste "våben" mod andre vampyrer m.m. Der er også en kvindelig vampyr, hun hedder Saras Victoria og er Alucards hjæper.
Seras Victoria var politikvinde som menneske, men blev såret af Alucard i en kamp mod en anden vampyr, og valgte vampyr-livet frem for død.
Ud over de to er der også en gruppe professionelle soldater ansat, til at hjælpe Alucard og Seras, eller til selv at klare vampyrer/zombier af lavere rang.

Serien er en manga på  10 bind. Bøgerne blev først udgivet af Mangismo A/S i Danmark, men efter de gik i betalingsstandsning har Carlsen opkøbt serien.
Serien har ikke titler ud over Hellsing, og så nr. 1-10.

Navnet "Hellsing" er et spil på Van Helsing, der er en af hovedpersonerne i Bram Stokers Dracula (og "Alucard" er "Dracula" bagfra).

Vampyrserier
Henry James Pye

Henry James Pye (20. februar 1745 – 11. august 1813) var en engelsk digter, ydermere Poet laureate fra 1790 til sin død.

Liv 
Han blev født i London og undervist i Magadalen College, i Oxford. Faderen var en Bershiresk landejer, der ved sin død i 1766 efterlod sig en gæld på ₤50.000. Derudover brændtes huset, hvor de boede, ned. Det må sige at han havde haft en svær tid.

I 1784 blev han valgt til parlamentsmedlem for Berkshire, senere politimagistrat i Westminster, han ønskede dog at blive anerkendt digter.

Digtere fra England
Poet Laureater
Anastasija Vertinskaja

Anastasija Aleksandrovna Vertinskaja (russisk: Анастасия Александровна Вертинская, født 19. december 1944) er en russisk skuespillerinde.

Anastasija Vertinskaja er født i Moskva i samme familie som den berømte kunstner Aleksandr Vertinskij. Anastasija startede ved filmen efter at filminstruktøren Aleksandr Ptusjko inviterede hende til at prøve rollen som pigen Assol i en filmatisering af Alekskandr Grins bog Røde sejl (Алые паруса) fra 1923. I filmen deltog mange af datidens og de efterfølgende års sovjetiske filmstjerner, inklusive Vasilij Lanovoj, Ivan Pereversev, Sergej Martinson og Oleg Anofrjev. Filmen som kom ud i 1961, blev hurtig populær og forvandlede hurtigt den unge skuespillerinde til en berømthed. Det efterfølgende år havde hun igen succes som Gutttiere i en filmatisering af Vladimir Tjebotarev science fiction-roman Amfibiemanden (Человеκ-aмфибия) instrueret af Gennadi Kasanskij. I 1962 sluttede Anastasija Vertinskaja sig til Pusjkin teatret i Moskva.

En af Anastasija Vertinskajas bedste roller har været den som Ofelia i en 1964 filmatisering af Shakespeares Hamlet instrueret af Grigorij Kozintsev. I 1968 færdiggjorde Anastasija Vertinskaja en teateruddannelse på Sjtjepkin teaterskole, hvorefter hun begyndte at arbejde for Sovremennik teateret og fra 1980 Moskvas kunstteater.

Anastasija Vertinskaja fortsatte sideløbende med at optræde i biograf- og tv-film, bl.a. Krig of fred, Anna Karenina, Forelskede, Fluen, Sagen med Polynin og Navnløs stjerne.

Anastasija Vertinskaja underviste i slutningen af 1980'erne i Oxford sammed med Aleksandr Kaljagin og arbejde ved Comédie-Française i Schweiz. For nuværende er hun tilknyttet Tjekhov-skolen i Frankrig som underviser.

I 1978 modtog hun hædersprisen Sovjetfolkets skuespiller (Народный артист СССР)

Senest har Anastasija Vertinskaja optrådt i filmene Lidenskabens tørst (1991) af Andrej Kharitonov og i Herre og Margarita (1994) af Jurij Kara.

Filmografi 
 Alyje parusa (Алые паруса (da: Røde sejl, 1961)
 Amfibiemanden (Человек-амфибия, 1962)
 Hamlet (Гамлет, 1964)
 Krig og fred (Война и мир, 1968)
 Anna Karenina, (Анна Каренина, 1968)
 Не горюй! (1969)
 Forelskede (Влюбленные, 1969)
 Sagen med Polynin (Случай с Полыниным, 1970)
 Skygge (Тень, 1972)
 Manden der kom for tidligt (Преждевременный человек, 1972)
 Человек на своем месте (1972)
 Navnløs stjerne (Безымянная звезда, 1978)
 Fluen (Овод, 1980)
 Tyveri, ('Кража, 1982)
 Nikolay Batyginas dage og år (Дни и годы Николая Батыгина, 1987)
 Don Kihota og Sanchos liv (Житие Дон Кихота и Санчо, 1988)
 Новые приключения янки при дворе короля Артура (1988)
 Nye eventyr ved kong Arthurs hof (В городе Сочи темные ночи, 1989)
 Lidenskabens tørst (Жажда страсти, 1991)
 Master i Margarita'' (1994)

Eksterne henvisninger 
 Biography 
 

Skuespillere fra Rusland
Skuespillere fra Sovjetunionen
Personer fra Moskva
Masfjorden

Masfjorden er en kommune i Vestland fylke i Norge. Den grænser
i nordvest til Gulen, i nordøst til Høyanger, i øst til Modalen og i syd til Lindås.

Kommunen ligger rundt om Masfjorden (som er en sidefjord til Fensfjorden) som næsten deler kommunen i to. En kabelfærge går over fjorden. Det største by , Masfjordnes, ligger på sydsiden af fjorden.

Eksterne henvisninger 

 Kultur i Masfjorden på kort fra Kulturnett.no 

Kommuner i Vestland
Kommuner i det tidligere Hordaland fylke
Elvira Madigan (svensk film, 1943)

Elvira Madigan er en svensk sort-hvid-film fra 1943 instrueret af Åke Ohberg og omhandlende kærlighedsaffæren mellem den danske linedanserinde Elvira Madigan og den svenske løjtnant Sixten Sparre. Filmen blev nyindspillet af Bo Widerberg i 1967 som filmatisering af Elvira Madigan.

Om filmen 
I cirkusafsnittet medvirkede artister fra Cirkus Altenburg. Den professionelle linedanserinde Elisabeth Endres dublerede Eva Henning på line.  Efter opfordring af Sixten Sparres slægt optræder Sixten Sparre ikke i filmen under løjtnantens rigtige navn. Det gjorde det derimod i Bo Widerbergs berømte version fra 1967.

Medvirkende (udvalgt) 
Eva Henning – Elvira Madigan (Hedvig Jensen), linedanserinde
 Åke Ohberg – grev Christian, (som Sixten Sparre)
 Irma Christenson – Antoinette, Christians kone
 Gunnar Sjöberg – Frans, løjtnant
 Marianne Löfgren – fru von Scharfen 
 Ragnar Arvedson – von Scharfen 
 Jullan Kindahl – Trine, Elviras mor 
 Otto Landahl – Mikael, Elviras far, (klovn)
 Bror Bügler – von Stern 
 Sven Bergvall – obersten  
 Olav Riégo – major Emmerich 
 Sven Lindberg – løjtnant Ehrencreutz 
 Svend Rindom – den danske hotelvært 
 Josua Bengtson – Maitre d' på Stora Hotellet 
 Arne Lindblad – staldmester ved cirkus

Eksterne henvisninger 
 

Dramafilm fra Sverige
Film baseret på virkelige begivenheder
Romantiske film
Svenske film fra 1943
Film i sort-hvid
Amnesiac

Amnesiac er Radioheads femte studiealbum i rækken, og er udgivet i 2001. Lyden kan minde om Kid A, som dog var mere elektronisk inspireret. Amnesiac rummer mere guitar, men bærer tydeligt præg af stadig at være et eksperimenterende album, som tydeligt viser sig i blandt andet de stilmæssige referencer til Kid A.

Indhold 
 "Packt Like Sardines in a Crushed Tin Box" – 4:00
 "Pyramid Song" – 4:49
 "Pulk/Pull Revolving Doors" – 4:07
 "You and Whose Army?" – 3:11
 "I Might Be Wrong" – 4:54
 "Knives Out" – 4:15
 "Morning Bell/Amnesiac" – 3:14
 "Dollars and Cents" – 4:52
 "Hunting Bears" – 2:01
 "Like Spinning Plates" – 3:57
 "Life in a Glasshouse" – 4:34
 "Pyramid Song" og "Knives Out" er begge udgivet som singler.

Radiohead-album
Album fra 2001
Hail to the Thief

Hail to the Thief er den sjette udgivelse fra det britiske rockband Radiohead. Albummet viser sig at spore ind på stilen, kendt fra OK Computer, dog med visse elektroniske elementer kendt fra Kid A og Amnesiac og er altså en hybrid af Radioheads tidligere materiale. Albummet er desuden det længste Radiohead har udgivet indtil nu, og indeholder i alt 14 numre.

Indhold 
"2 + 2 = 5 (The Lukewarm.)" – 3:19
"Sit Down. Stand Up. (Snakes & Ladders.)" – 4:19
"Sail to the Moon. (Brush the Cobwebs out of the Sky.)" – 4:18
"Backdrifts. (Honeymoon is Over.)" – 5:22
"Go to Sleep. (Little Man being Erased.)" – 3:21
"Where I End and You Begin. (The Sky is Falling in.)" – 4:29
"We suck Young Blood. (Your Time is up.)" – 4:56
"The Gloaming. (Softly Open our Mouths in the Cold.)" – 3:32
"There there. (The Boney King of Nowhere.)" – 5:23
"I will. (No man's Land.)" – 1:59
"A Punchup at a Wedding. (No no no no no no no no.)" – 4:57
"Myxomatosis. (Judge, Jury & Executioner.)" – 3:52
"Scatterbrain. (As Dead as Leaves.)" – 3:21
"A Wolf at the Door. (It Girl. Rag Doll.)" – 3:23

Radiohead-album
Album fra 2003
Dragon Ball Z

Dragon Ball Z er en japansk animationsserie produceret af Toei Animation. Dragon Ball Z er efterfølgeren til Dragon Ball og dækker de sidste 325 kapitler af den originale Dragon Ball-manga skrevet af Akira Toriyama. Mangaen blev afsluttet i 1995, mens tv-serien rundede af i starten af 1996.

Historien følger hovedpersonen Son Goku, som efter afslutningen af den forrige serie, Dragon Ball, er blevet voksen. Med sine allierede må han nu beskytte Jorden fra diverse skurke, som intergalaktiske kæmpere, magtfulde androider og uforgængelige væsner. I løbet af serien møder han ikke kun nye venner, men han bliver også far til to sønner, Son Gohan og Son Goten.

Serien er et kulturelt fænomen, som er anerkendt for at have populariseret anime i den vestlige verden. Succesen har betydet, at serien fik 17 film samt over 100 videospil. Serien har også fået en række efterfølgere. Grundet seriens enorme popularitet ønskede Toei Animation at fortsætte den, selv efter Toriyama havde afsluttet Dragon Ball-mangaen. Dette førte i 1996 til serien Dragon Ball GT, som Toriyama kun bidrog til med karakterdesign. Serien nåede kun op på 64 episoder og betragtes ikke som værende kanon blandt Dragon Ball-fans. I Danmark er der blevet dubbet frem til episode 104 samt 11 Dragon Ball Z-film, som blev udgivet på VHS og DVD.

Dragon Ball Z vendte tilbage i 2009 i form af Dragon Ball Z: Kai, som blev produceret for at fejre seriens 20-års jubilæum. Dragon Ball Z: Kai er den originale serie genskabt i HD-kvalitet og redigeret for at tættere tilpasse sig den oprindelige vision for Toriyamas manga, hvilket vil sige, at fyld er blevet fjernet.

I 2013 kom Toriyama på banen igen for første gang siden afslutningen af mangaen i 1995 med filmen Dragon Ball Z: Battle of Gods samt 2015-efterfølgeren Resurrection 'F'. I 2015 begyndte tv-serien Dragon Ball Super, som er baseret på resumeer fra Toriyama. De første 27 episoder af Dragon Ball Super genfortæller de to film, hvorefter serien tager en helt ny retning.

Stemmer

Mangaserier
Fotografisk Center

Fotografisk Center (grundlagt 1996) er en selvejende institution der tidligere lå i Carlsberg Byen i København. Centrets opgave er at vise udstillinger med og informere om fotografi. Man har bl.a lavet udstillinger med Josef Koudelka, Sally Mann, Man Ray, Viggo Rivad, Christer Strömholm, Lars Tunbjörk, Bruce Gilden og en række unge fotografer fra ind- og udland.

Galleriet er 500 m2. I forbindelse med galleriet har Fotografisk Center etableret en boghandel specialiseret i fotografi. 

Fotografisk Center har i lokalerne oprettet Det Digitale Rum, der fungerer som digitalt mørkekammer og værksted på betalingsbasis.

Eksterne henvisninger 
 www.fotografiskcenter.dk - Fotografisk Centers website 

Fotomuseer i Danmark
Center
Vesterbro
Kunsthaller i Danmark